《夏日田居》
明代·张宣

携手踏莎行，微茫草径缺。幽人兴未已，芒屦穿林樾。

村墟上暮兴，衣袂微风发。遥寻钟磬音，远公庐暂歇。

乘兴复登高，东岭起明月。皓色坠深潭，清光见毫发。

远树何苍苍，云峰忽出没。盘礴夜转深，零露浸履袜。

作者简介：（?—1373）元明间常州府江阴人，初名瑄，字藻重，一作藻仲。少负才名，明洪武元年以考礼征，预修《元史》。太祖召至殿廷，擢翰林院编修，常呼为张家小秀才。洪武六年谪徙濠梁，道中卒。